**Ταυτοποίηση Στοιχείων Νεοεισαχθέντων Φοιτητών ακ. έτους 2019-2020**

Οι νεοεισαχθέντες φοιτητές του Τμήματος Νοσηλευτικής Παράρτημα Διδυμοτείχου, καλούνται να καταθέσουν στη Γραμματεία του Τμήματος από 4/10/2019 έως και τις 14/10/2019, **Δευτέρα έως Παρασκευή & ώρες 10:00 έως 14:00,**  τα παρακάτω απαιτούμενα δικαιολογητικά για την ταυτοποίηση των στοιχείων τους και την ολοκλήρωση της εγγραφής τους στο Τμήμα.

1. Εκτυπωμένη την αίτηση της ηλεκτρονικής εγγραφής που πραγματοποιήσατε μέσω της εφαρμογής του Υπουργείου Παιδείας και Θρησκευμάτων.
2. Δύο (2) φωτογραφίες τύπου ταυτότητας έγχρωμες, στο πίσω μέρος των οποίων θα πρέπει να αναγράφεται το ονοματεπώνυμο του φοιτητή.
3. Ευκρινές φωτοαντίγραφο ταυτότητας ή Διαβατηρίου.
4. Φωτοτυπία βεβαίωσης ΑΜΚΑ ή έγγραφο το οποίο θα βεβαιώνει τον ΑΜΚΑ του φοιτητή.
5. Πιστοποιητικό Γέννησης (μόνο για τους άρρενες φοιτητές).
6. Υπεύθυνη δήλωση που αφορά τα προσωπικά δεδομένα (επισυνάπτεται).
7. Φωτοτυπία Απολυτηρίου Λυκείου.

**Τα δικαιολογητικά μπορούν να κατατεθούν:**

**Αυτοπροσώπως**

**ή**

**με νομίμως εξουσιοδοτημένο πρόσωπο από τον επιτυχόντα.**

***(H εξουσιοδότηση θα πρέπει να έχει θεωρημένο το γνήσιο της υπογραφής και στο κείμενο της να αναγράφει εξουσιοδοτώ τον/την ……………*** *να υποβάλει, τα απαιτούμενα δικαιολογητικά στη Γραμματεία του Τμήματος Νοσηλευτικής Παράρτημα Διδυμοτείχου του Διεθνούς Πανεπιστημίου της Ελλάδος για να πραγματοποιηθεί ταυτοποίηση των στοιχείων μου* *και να παραλάβει, Βεβαίωση Εγγραφής και Δελτίο Ενεργοποίησης λογαριασμού αντί εμού.****)* \*επισυνάπτεται η εξουσιοδότηση**

**ή**

Σε περίπτωση που καθίσταται αδύνατη η αυτοπρόσωπη παρουσία του φοιτητή στη Γραμματεία της Σχολής ή του Τμήματος και μόνο για εξαιρετικούς λόγους, ο φοιτητής θα πρέπει να απευθυνθεί στο ΚΕΠ του τόπου κατοικίας του, υποβάλλοντας θεωρημένη (για τη γνησιότητα της υπογραφής του) αίτηση προς τη Γραμματεία της Σχολής ή του Τμήματός του μαζί με αντίγραφο της ταυτότητάς του, προκειμένου να του χορηγηθούν οι απαραίτητοι κωδικοί πρόσβασης, ώστε στη συνέχεια να λάβει μέρος στη διαδικασία των μετεγγραφών του τρέχοντος ακαδημαϊκού έτους.

Στην συνέχεια θα πρέπει να αποστείλει τα παραπάνω δικαιολογητικά ταχυδρομικώς ή με courier, έως την Δευτέρα 14-10-2019 στην Γραμματεία του Τμήματος στη διεύθυνση:

**ΔΙΕΘΝΕΣ ΠΑΝΕΠΙΣΤΗΜΙΟ ΤΗΣ ΕΛΛΑΔΟΣ**

**ΤΜΗΜΑ ΝΟΣΗΛΕΥΤΙΚΗΣ ΠΑΡΑΡΤΗΜΑ ΔΙΔΥΜΟΤΕΙΧΟΥ**

**ΒΑΣΙΛΕΩΣ ΓΕΩΡΓΙΟΥ 3**

**ΔΙΔΥΜΟΤΕΙΧΟ - Τ.Κ 68300**

**ΤΗΛ: 2553025111 & 2553025063**

……………………..

 Για λόγους εξαιρετικής ανάγκης, όπως παρατεταμένη θεομηνία, σοβαρή ασθένεια, στράτευση ή απουσία στο εξωτερικό, ή για περίπτωση επιτυχόντα που δεν ολοκλήρωσε εμπρόθεσμα και πλήρως τη διαδικασία της ηλεκτρονικής εγγραφής, είναι δυνατή η εγγραφή, ύστερα από αίτηση του ενδιαφερόμενου, στην οποία εκτίθενται οι λόγοι της καθυστέρησης. Στις ανωτέρω περιπτώσεις, τόσο η σχετική αίτηση όσο και τα δικαιολογητικά κατατίθενται από τον επιτυχόντα απευθείας στη Γραμματεία

του Τμήματος χωρίς τη χρήση της ηλεκτρονικής εφαρμογής του ΥΠ.Π.Ε.Θ. και με πιθανή υποχρέωση φυσικής παρουσίας στη Γραμματεία του Τμήματος σε αποκλειστική προθεσμία τριάντα (30) ημερών από τη λήξη της προθεσμίας εγγραφής. Η εγγραφή ολοκληρώνεται ή μη με αιτιολογημένη απόφαση του αρμόδιου οργάνου του Τμήματος. Επιτυχών που δεν εγγράφηκε ούτε με τη διαδικασία των προηγουμένων εδαφίων αυτής της παραγράφου, χάνει το δικαίωμα εγγραφής για το συγκεκριμένο ακαδημαϊκό έτος, καθώς και για τα επόμενα έτη για το συγκεκριμένο Τμήμα Επιτυχίας του.

……………………..

Όσοι φοιτητές διαγράφηκαν από άλλα Πανεπιστήμια ή ΤΕΙ προκειμένου να κάνουν την ηλεκτρονική εγγραφή και δεν το δήλωσαν κατά την εγγραφή (ταυτόχρονα) θα προσκομίσουν βεβαίωση διαγραφής από το Πανεπιστήμιο ή ΤΕΙ στο οποίο ήταν προηγουμένως εγγεγραμμένοι.